L 166/170
9.
SL
Uradni list Evropske unije
30.6.2023
NEVARNOST, POVEZANA S PROIZVODI S KOLESCI
Otroški proizvodi s kolesci ali transportnimi kolesi (za prevoz ali premikanje) so zasnovani in izdelani tako, da se nevarnosti, povezane s kolesci ali transportnimi kolesi ter nenamernim premikanjem, kar najbolj omejijo.
Za preprečitev nevarnosti, povezanih s kolesci / transportnimi kolesi in nenamernim premikanjem, so (kadar je primerno) med drugim vključene naslednje zahteve: (a) vsi izdelki s kolesci so opremljeni s primernimi zapirali, ki po potrebi jamčijo stabilnost; (b) vsa zapirala so med uporabo varna; (c) otroški proizvodi s kolesci imajo parkirno funkcijo, ki omogoča, da se blokirajo na stabilen način, ne glede na površino.
10.
NEVARNOST ZAPLETANJA
Otroški proizvodi so zasnovani in izdelani tako, da se nevarnosti zapletanja kar najbolj omejijo.
Zahteve so med drugim vključene za naslednje nevarnosti (kadar je primerno): (a) nevarnost zatikanja; (b) zatikanje tekstilnih izdelkov, kot so deli oblačil (zapenjala, gumbi, okraski, šivi ali podobni deli, ki tvorijo luknje, špranje in odprtine, ali štrleči deli); (c) nevarnost zadavljenja zaradi vrvi, trakov, vezi, kablov ali zank; (d) nevarnosti zaradi monofilamentov; (e) nevarnosti zaradi ročajev.
V standardih so jasno navedene varne dimenzije in zahteve glede testiranja v zvezi z vrvmi, trakovi, vezmi, kabli, zankami in drugimi nevarnostmi zapletanja.
Te dimenzije morajo vedno odražati najnovejše antropometrične podatke in se nanašati posebej na znanje v zvezi z varnostjo otrok.
Varne morajo biti tudi vreče in torbe za shranjevanje proizvoda.
11.
NEVARNOST ZADAVLJENJA
Otroški proizvodi so zasnovani in izdelani tako, da se odpravi nevarnost zadavljenja.
Za preprečitev nevarnosti, povezanih z zadavljenjem, so (kadar je primerno) med drugim vključene naslednje zahteve: (a) noben del, ki bi ga lahko otrok odstranil z lastno močjo, ne sme biti tako majhen, da bi predstavljal nevarnost zadavljenja; (b) noben del, ki je tako majhen, da predstavlja nevarnost zadavljenja, se med uporabo (npr. pri padcu na tla) ne sme odlomiti, odtrgati ali ločiti od celote; (c) noben sestavni del, ki ga je mogoče odstraniti brez uporabe orodja, ne sme biti predstavljati nevarnosti zadavljenja; (d) noben sestavni del, ki je tako dolg, da otroka sili k bruhanju oziroma ga začne daviti, če da proizvod v usta, ne bi smel biti dovoljen za otroke, ki so premajhni, da sedijo pokonci brez pomoči, zaradi nevarnosti zadavljenja; (e) materiali za polnjenje, ki predstavljajo nevarnost zadavljenja, ne smejo biti dostopni z močjo otroka; (f) proizvodi ne smejo predstavljati nevarnosti zaradi vdihavanja v povezavi z velikostjo vsebovanih elementov ali ker lahko ti elementi zaradi lastne moči otroka postanejo dovolj majhni ali dostopni; (g) upoštevati je treba celotno velikost in obliko proizvodov, kadar je primerno, pa je treba uporabiti tehnične/mehanske rešitve (npr. odprtine za zračenje v proizvodih, ki ob običajni in predvidljivi rabi predstavljajo nevarnost zadavljenja).
V standardih so jasno navedene varne dimenzije in zahteve glede testiranja v zvezi z nevarnostjo zadavljenja.
Te dimenzije morajo vedno odražati najnovejše antropometrične podatke in se nanašati posebej na znanje v zvezi z varnostjo otrok.